Cunami

A cunami, szökőár japán eredetű kifejezés, óriáshullámot jelent. Az egyik legpusztítóbb természeti katasztrófa, ám igen ritkán fordul elő, és még ritkábban szed áldozatokat. Kétféle módon keletkezhet: tenger alatti földrengés vagy tenger alatti vulkánkitörés miatt.

Ha a tengerfenék megemelkedik, vagy lesüllyed, hatással van a felette elhelyezkedő víztömegre is, és kiváltja a cunamit. A terület felett gyűrű alakú hullám keletkezik, ami aztán körkörösen szétterjed.

A nyílt tengeren haladó cunami legtöbbször alig észrevehető, alig fél-egy méteres hullámokban ölt testet, de rendkívül gyorsan terjed, 800-1000 km/h-s sebességgel. Ahogy közeledik a parthoz, sebessége egyre lassul, míg a hullámnak a tengerfenékkel érintkező része - a hirtelen megnövekvő súrlódás miatt - lelassul, egyensúlyát veszti. Ekkor keletkezik a rettegett óriáshullám, a cunami. Minél meredekebb a partfal, minél erősebb volt a rengés, annál nagyobb lesz a hullám magassága. Főleg öblökben, tengerszorosokban, folyótorkolatoknál erősödhet fel, mivel ezeknek hullámcsapda szerepe van. A legmagasabb hullámok elérhetik a 30 métert is.

A szökőárak gyakran maguk is előre jelzik jöttüket, mégpedig azzal, hogy a tenger olyankor rövid idő alatt nagymértékben visszahúzódik. Ez éjszaka úgy érzékelhető, hogy a hátráló óceán állandó morajlása helyett néma, halotti csendet hagy maga után. Ilyenkor, ha a hullámok messzebbről érkeznek, az embereknek 15-30 percük van a menekülésre, s ez még elegendő arra, hogy elérjék valamelyik közeli dombot.

1. A teljes szöveg betűmérete és típusa legyen Arial 12-es!
2. A cím legyen középre igazított, zöld színű, félkövér, dőlt, a mérete pedig 24-es!
3. Az első bekezdés behúzása legyen balról 2,5 cm, igazítása sorkizárt!
4. A második bekezdés legyen középre igazított, betűstílusa félkövér. Legyen bekeretezve piros szaggatott vonallal, aminek a vastagsága 2,25 pt!
5. A harmadik bekezdés behúzását balról és jobbról is 2-2 cm-re állítsd! A háttere legyen sárga.
6. A negyedik bekezdés legyen sorkizárt, első sor 2 cm-el beljebb kezdődjön!
7. A „cunami” szó a címen kívül mindenhol piros, félkövér legyen, sárga háttérrel és bekeretezve!
8. A cím és a második bekezdés között legyen a térköz pontosan 46 pontos, a többi helyen 24 pontos!
9. A középre igazított bekezdés alá egy új bekezdésbe szúrj be egy képet egy cunamiról, amelyet az Interneten keress!
10. Mentsd el a munkádat „cunami” néven a saját mappádba!